Turn under Sommer-OL 2012 – Mangekamp lagkonkurranse menn

Mangekamp lagkonkurranse for menn er en av øvelsene i turnprogrammet under sommer-OL 2012 i London. Lagene kvalifiserer seg gjennom kvalifiseringen til de individuelle øvelsene søndag 29. juli, og finalen ble avholdt mandag 30. juli. Øvelsen ble arrangert i The O2 Arena.

I lagfinalen velger hvert lag tre gymnaster til å konkurrere på hvert apparat. Alle tre deltagernes poengsummer teller sammenlagt; de tre poengene på hvert apparat summeres for og legges til lagets totale poengsum.

Klage avgjorde finalen
Det ble tidlig klart at Kina ville ta gullmedaljen, men det var svært jevnt mellom Japan, Storbritannia og Ukraina om de øvrige medaljene. Da konkurransen ble avsluttet, hadde Storbritannia tatt et overraskende sølv og Ukraina bronse, mens Japan lå på fjerdeplass.

Den tredoble verdensmesteren Kohei Uchimura fra Japan fikk ikke godkjent sitt avsluttende avsprang fra bøylehesten og ble dermed trukket i poeng av dommerne i vanskelighetsgrad. Den japanske lagledelsen klaget over avgjørelsen. Japan fikk medhold i klagen, og Japans totale poengsum ble hevet med 0,7 poeng. Japan gikk dermed fra fjerdeplass til sølvmedalje. Storbritannia ble skjøvet ned til bronse og Ukraina til fjerdeplassen.

Det var også overraskende at det amerikanske laget, som hadde vunnet kvalifiseringen, kun endte på femteplass.

Kvalifiserte lag til finalen

Finaleresultater

Referanser

Turn under Sommer-OL 2012